CELEX: 62020CN0234
Language: sl
Date: 2020-06-04 00:00:00
Title: Zadeva C-234/20: Predlog za sprejetje predhodne odločbe, ki ga je vložilo Augstākā tiesa (Senāts) (Latvija) 4. junija 2020 — SIA Sātiņi-S/Lauku atbalsta dienests

10.8.2020   
            
            
               SL
            
            
               Uradni list Evropske unije
            
            
               C 262/18
            
         
      Predlog za sprejetje predhodne odločbe, ki ga je vložilo Augstākā tiesa (Senāts) (Latvija) 4. junija 2020 — SIA Sātiņi-S/Lauku atbalsta dienests
      (Zadeva C-234/20)
      (2020/C 262/24)
      Jezik postopka: latvijščina
      
         Predložitveno sodišče
      
      Augstākā tiesa (Senāts)
      
         Stranki v postopku v glavni stvari
      
      
         Vlagateljica kasacijske pritožbe: SIA Sātiņi-S
      
         Druga stranka v kasacijskem postopku: Lauku atbalsta dienests
      
         Vprašanja za predhodno odločanje
      
      
                  1.
               
               
                  Ali je treba člen 30(6)(a) Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (1) razlagati tako, da so šotišča v celoti izključena iz plačil v okviru Nature 2000?
               
            
                  2.
               
               
                  Če je odgovor na prvo vprašanje nikalen, ali so vključena šotišča na kmetijskih ali gozdnih območjih?
               
            
                  3.
               
               
                  Če je odgovor na prvo vprašanje nikalen, ali je treba člen 30 Uredbe št. 1305/2013 razlagati tako, da lahko država članica v iz plačil v okviru omrežja Natura 2000 celoti izključi šotišča in da so take nacionalne določbe združljive s kompenzacijski namenom navedenih plačil, določenim v Uredbi št. 1305/2013?
               
            
                  4.
               
               
                  Ali je treba člen 30 Uredbe št. 1305/2013 razlagati tako, da lahko država članica omeji plačila pomoči za območja v omrežju Natura 2000 tako, da določi pomoč le v zvezi z omejitvijo specifične vrste gospodarske dejavnosti, na primer na gozdnih območjih, le za dejavnosti rabe gozdov?
               
            
                  5.
               
               
                  Ali je treba člen 30(1) Uredbe št. 1305/2013 v povezavi s členom 17 Listine Evropske unije o temeljnih pravicah razlagati tako, da je posameznik, ob sklicevanju na svoje načrte za novo gospodarsko dejavnost, upravičen do plačila v okviru omrežja Natura 2000, če je ob pridobitvi lastnine že vedel za omejitve, ki so veljale zanjo?
               
            
         (1)  UL 2005, L 277, str. 1.